Езоп
Двете жаби

Превод от английски: Анатолий Буковски, Лина Бакалова, Надежда Накова, 2015

chitanka.info

Две жаби живеели в един вир. Когато вирът пресъхнал от лятната жега, те го оставили и тръгнали заедно да си търсят друг дом. Както вървели, натъкнали се на един дълбок кладенец, пълен догоре с вода, и като го видели, едната жаба рекла на другата:

— Хайде да се спуснем и да си направим дом в този кладенец — той ще ни дава подслон и храна.

Другата предпазливо отговорила:

— Но представи си, че водата и тук пресъхне. Как ще се измъкнем от толкова голяма дълбочина?

Не прави нищо, преди да си помислил за последствията.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.